stanford-oval/wikipedia huggingface dataset:
אולימפיאדת הנוער נאנג'ינג (2014)
תוכנית התרבות והחינוך (CEP) > שגרירים צעירים

104 שגרירים צעירים בגילאי 18 עד 25 נבחרו על ידי הוועד האולימפי הלאומי שלהם. השגרירים השונים הם ספורטאים, מאמנים, סטודנטים או אנשי מקצוע צעירים הממחישים את הערכים האולימפיים ומהווים השראה לצעירים נוספים לעשות את אותו הדבר. התפקיד העיקרי של השגרירים הצעירים הוא לקדם את אולימפיאדת הנוער במדינתם ולעודד ספורטאים צעירים ממדינתם להוציא את המרב מהחוויה האולימפית של משחקי הנוער ולעודד אותם ליצור קשר עם ספורטאים מכל ענפי הספורט והתרבויות השונים ולהשתתף בכמה שיותר פעילויות וסדנאות. השגרירים הצעירים השתתפו בסמינר שנערך בין 25 ל-28 במרץ 2014 שלימד אותם על התרבות והפעילויות השונות שאולימפיאדת הנוער נאנג'ינג 2014 מציעה.
תוכנית התרבות והחינוך (CEP) > כתבים צעירים

30 כתבים צעירים נבחרו על ידי אגודות הוועדים האולימפיים הלאומיים של כל יבשת לקחת חלק בתוכנית. הכתבים הם בגילאי 18 עד 24. כל יבשת יוצגה על ידי 4 כתבים בנוסף ל-8 כתבים מסין וכתב מהמדינות שיארחו את משחקי הקיץ והחורף האולימפיים לנוער הבאים. התוכנית נולדה כיוזמה לעידוד אנשים מרחבי העולם לקחת חלק ברוח האולימפית לנוער. התוכנית מספקת לכתבים הצעירים תוכנית הכשרה חוצה פלטפורמות עיתונאיות והזדמנות לצבירת ניסיון תוך כדי עבודה במהלך אולימפיאדת הנוער. הכתבים עובדים יחד עם אנשי מקצוע מוסמכים הנודעים ביותר בתחומים של שידור טלוויזיוני, עיתונאות כתובה, מדיה חברתית וצילום.
המשלחת הישראלית

ישראל שלחה משלחת המונה 14 ספורטאים שהתחרו ב-23 תחרויות ב-8 ענפי ספורט שונים. נושא דגל ישראל בטקס הפתיחה היה גולש הרוח, יואב עומר.

המשלחת הישראלית לא זכתה באף מדליה במשחקים. אולם, הג'ודוקא, עידן ורדי, זכה במדליית ארד כחלק מהנבחרות המאוחדות המורכבות מספורטאים ממדינות שונות.
בעיות ומחלוקות > בידוד הספורטאים הניגרים במהלך המשחקים

בעקבות התפרצות מחלת האבולה במערב אפריקה ב-2014, פקידים סיניים הכניסו להסגר ובידוד את כל הספורטאים הניגרים מכל מתקני הספורט למרות שתוצאות בדיקות האבולה שנערכו להם לפני המשחקים היו שליליות. הוועד האולימפי הניגרי הגיב למעשה האפליה כלפי ספורטאיו על ידי פרישה של הנבחרת מהמשחקים.
בעיות ומחלוקות > שימוש בסמים אסורים

לוחם טאקוונדו נפסל ב-5 בנובמבר 2014 לאחר שתוצאת בדיקת שימוש בסמים אסורים שבוצעה לו חזרה חיובית. הבדיקה מצאה כי הלוחם עשה שימוש בתרופה פורוסמיד. שמו של הלוחם לא פורסם מכיוון שבזמן המשחקים הוא היה קטין.
ראו גם

אולימפיאדת בייג'ינג (2008)
אולימפיאדת בייג'ינג (2022)
הערות שוליים

1 2  "Official report of the 2nd Summer Youth Olympic Games Nanjing 2014", NYOGOC, ‏June 2015
↑  "NANJING 2014 YOUTH OLYMPIC GAMES MASCOT UNVEILED", IOC, ‏29 November 2012
↑  "See you in Nanjing in 2014", הוועד האולימפי הבינלאומי, ‏10 February 2010
↑  "2 nd Summer Youth Olympic Games in 2014: Report of the IOC Evaluation Commission", IOC, ‏January 2010 (ארכיון)
↑  "Youth olympic flame burns brightly for Nanjing 2014", הוועד האולימפי הבינלאומי, ‏30 April 2014
↑  "Nanjing 2014 Youth Olympic Games - Sports Program and Summary of Qualification Systems", ‏6 October 2013
↑  "Nanjing 2014 Sports lab opens its doors", הוועד האולימפי הבינלאומי, ‏19 August 2014
↑  Duncan Mackay, "Ebola crisis forces Nigeria and Sierra Leone out of Nanjing 2014", Inside the games, ‏13 August 2014
↑  Nick Butler, "Liberia withdraw and three athletes barred from competing as Nanjing 2014 Ebola fear rises", Inside the games, ‏15 August 2014
↑  Nick Butler, "South Sudanese athlete to compete at Nanjing 2014 under Olympic flag", Inside the games, ‏8 July 2014
↑  Zjan Shirinian, "Nanjing 2014 Athlete Role Models unveiled", Inside the games, ‏17 March 2014
↑  "2014 Athlete Role Models List", הוועד האולימפי הבינלאומי, ‏17 March 2014
↑  "Farina appointed to Youth Olympic Games role", הוועד האולימפי הבינלאומי, ‏9 April 2014
↑  "Patrick Murphy to make a splash at the Youth Olympic Games", הוועד האולימפי הבינלאומי, ‏22 April 2014
↑  "Young Ambassadors – Nanjing 2014 Youth Olympic Games", הוועד האולימפי הבינלאומי, ‏1 February 2014
↑  "Young Reporters – Nanjing 2014 Youth Olympic Games", הוועד האולימפי הבינלאומי, ‏5 February 2014
↑  "IOC announces the Young Reporters for the Nanjing 2014 Youth Olympic Games", הוועד האולימפי הבינלאומי, ‏5 February 2014
↑  Tony Ubani, "Ebola: China quarantines Nigerian athletes at Youth Olympics", Vanguard Nigeria, ‏13 August 2014
↑  Omaku Cephas, "Ebola: Nigeria Withdraw Athletes From Youth Olympic Games", Information Nigeria, ‏18 August 2014
↑  Barbara Demick, "African nations pull out of Youth Olympics in Ebola controversy", Los Angeles Times, ‏18 August 2014
↑  "IOC disqualifies athlete for violating anti doping rules at the Summer Youth Olympic Games", הוועד האולימפי הבינלאומי, ‏5 November 2014
| --- | --- |
בקרת זהויות :  GND: 1067469745  VIAF: 314867632   WorldCat (עם VIAF): 314867632
הסוכנות לבריאות וביטחון של הממלכה המאוחדת

| --- | --- |

 מידע כללי
 מדינה:  הממלכה המאוחדת 
 תחום שיפוט:  הממלכה המאוחדת הממלכה המאוחדת
 סוכנות אם:  Department of Health and Social Care 
 תאריך הקמה:  2021
 ממשלה:  ממשלת בריטניה
 מטה מרכזי:  לונדון
 gov.uk/ukhsa
 
הסוכנות לבריאות וביטחון בריטניה (באנגלית: UK Health Security Agency, בראשי תיבות: UKHSA) היא גוף ממשלתי בממלכה המאוחדת האחראי על ההיערכות והתמודדות עם איומים בריאותיים, לרבות מגפות, מחלות זיהומיות, חירום ביולוגי וכימי, והגנה על בריאות הציבור. הסוכנות הוקמה באוקטובר 2021 כמחליפתה של Public Health England (PHE), במטרה לשפר את יכולת בריטניה להגיב למצבי חירום בריאותיים ולחזק את החוסן הלאומי בתחום הבריאות. UKHSA אחראית על ניטור התפשטות מחלות, פיתוח אסטרטגיות למניעת התפרצויות, והובלת תגובות ממשלתיות למצבי חירום רפואיים.
הסוכנות פועלת כחלק ממחלקת הבריאות והרווחה של בריטניה ועובדת בשיתוף פעולה עם מערכת הבריאות הלאומית (NHS) וגורמי ממשל נוספים.
תפקידים ואחריות

תפקידי הסוכנות הם:
מעקב אחר מחלות זיהומיות והתפרצויות
ניהול תגובה לאיומים בריאותיים, כולל מגפות ומקרי חירום ביולוגיים
פיתוח מדיניות וחקר פתרונות לחיזוק החוסן הבריאותי של בריטניה
עבודה משותפת עם גופים בינלאומיים כמו ארגון הבריאות העולמי וה-CDC האמריקאי
ראו גם

המרכזים לבקרת מחלות ומניעתן
הערות שוליים

1 2  About UK Health Security Agency (UKHSA), GOV.UK
גרי הול ג'וניור

גרי ויין הול ג'וניור (באנגלית: .Gary Wayne Hall, Jr; נולד ב-26 בספטמבר 1974), הוא שחיין עבר אמריקאי, אלוף אולימפי בעל 10 מדליות מהן 5 זהב מ-3 אולימפיאדות (אטלנטה 1996, סידני 2000 ואתונה 2004), אלוף עולם (רומא 1994 ופרת' 1998) בעל 6 מדליות מהן 3 זהב ושיאן עולם במשחי שליחים.
הול ידוע בכניסתו המוחצנת לתחרות, כמו בכניסה לזירת אגרוף, במכנסי בוקסר וגלימת מתאגרפים וכן קידה לקהל.
ביוגרפיה

הול ג'וניור נולד בסינסינטי, אוהיו. אביו, גרי הול סניור השתתף ב-3 אולימפיאדות (מקסיקו, מינכן ומונטריאול) וזכה במדליה אולימפית בכל אחת מהן. סבא שלו מצד אימו, צ'ארלס קיטינג היה אלוף המכללות בשחיה (NCAA) ב-1946, אך התפרסם בשל מעורבותו בפרשת השחיתות בנושא ההשקעות וההלוואות בשנת 1989 וישב בכלא במשך 4 שנים וחצי. דודו מצד אימו צ'ארלס קיטינג השלישי השתתף באולימפיאדת מונטריאול וסיים במקום חמישי במשחה ל-200 מטר חזה.
ביוגרפיה > 1994

באליפות העולם שנערכה ברומא איטליה, בשנת 1994 זכה הול ב-4 מדליות, מהן 2 זהב ו-2 כסף. מדליות זהב במשחה שליחים 4x100 מטר חופשי בשיא תחרות חדש של 3:16.90 דקות, לפני רוסיה (3:18.12 דקות) וברזיל (3:19.35 דקות) ובמשחה שליחים 4x100 מטר מעורב בשיא תחרות חדש של 3:37.74 דקות, לפני רוסיה (3:38.28 דקות) והונגריה (3:39.47 דקות), מדליות כסף במשחה ל-50 מטר חופשי בתוצאה של 22.40 שניות, אחרי אלכסנדר פופוב (22.17 שניות) ולפני ריימונדאס מאזוליס מליטא (22.52 שניות) ובמשחה ל-100 מטר חופשי בתוצאה של 49.41 שניות, אחרי אלכסנדר פופוב (49.12 שניות) ולפני גוסטבו בורג'ס מברזיל (49.52 שניות).
ביוגרפיה > 1995

באליפות הפאן פסיפיק בשחייה שנערכה באטלנטה, ארצות הברית בשנת 1995 זכה הול ב-4 מדליות זהב והיה לשחיין המצטיין באליפות. במשחה ל-50 מטר חופשי (22.30 שניות), במשחה ל-100 מטר חופשי (49.47 שניות), במשחה שליחים 4x100 מטר חופשי בשיא עולם חדש של 3:15.11 דקות ובמשחה שליחים 4x100 מטר מעורב (3:37.04 דקות).
ביוגרפיה > 1996

באולימפיאדת אטלנטה (1996) זכה הול ב-4 מדליות, מהן 2 זהב ו-2 כסף. מדליות זהב במשחי שליחים 4x100 מטר חופשי בשיא אולימפי חדש של 3:15.41 דקות, לפני רוסיה (3:17.06 דקות) וגרמניה (3:17.20 דקות) התוצאה שקבע כשחיין אחרון היה 47.45 שניות, הייתה המהירה במשחקים ובמשחה שליחים 4x100 מטר מעורב בשיא עולם חדש של 3:34.84 דקות, לפני רוסיה (3:37.55 דקות) ואוסטרליה (3:39.56 דקות). מדליות כסף במשחה ל-50 מטר חופשי בתוצאה של 22.26 שניות, אחרי אלכסנדר פופוב (22.13 שניות) ולפני סוסה שירר מברזיל (22.29 שניות) ובמשחה ל-100 מטר חופשי בתוצאה של 48.81 שניות, אחרי אלכסנדר פופוב (48.74 שניות) ולפני גוסטבו בורג'ס (49.02 שניות).
ביוגרפיה > 1998

באליפות העולם שנערכה בפרת' אוסטרליה, בשנת 1998 זכה הול במדליית זהב במשחה שליחים 4x100 מטר חופשי בשיא תחרות חדש של 3:16.69 דקות, לפני אוסטרליה (3:16.97 דקות) ורוסיה (3:18.45 דקות) ובמדליית כסף במשחה שליחים 4x100 מטר מעורב בתוצאה של 3:38.56 דקות, אחרי אוסטרליה (3:37.98 דקות) ולפני הונגריה (3:39.53 דקות).
במאי אותה שנה הושעה הול עקב שימוש במריחואנה.
ביוגרפיה > 1999

בשנת 1999 אובחן הול כלוקה במחלת הסוכרת מסוג 1 ("סוכרת נעורים") ולכן הפסיק לשחות לתקופה קצרה.
באליפות הפאן פסיפיק בשחייה שנערכה בסידני, אוסטרליה בשנת 1999 זכה הול במדליית כסף במשחה ל-50 מטר חופשי (22.26 שניות).
ביוגרפיה > 2000

במבחנים האמריקאיים לאולימפיאדת סידני (2000), קבע הול במשחה ל-50 מטר חופשי שיא אמריקה חדש של 21.76 שניות, שיפור לשיא בין 10 השנים של טום ג'אגר. במשחקים עצמם הוא זכה הול ב-4 מדליות, מהן 2 זהב, 1 כסף ו-1 ארד. מדליות זהב במשחה ל-50 מטר חופשי בתוצאה של 21.98 שניות, בצוותא עם בן ארצו אנתוני ארווין ולפני פיטר ואן דן הוחנבאנד מהולנד (22.03 שניות) ובמשחה שליחים 4x100 מטר מעורב בשיא עולם חדש של 3:33.73 דקות, לפני אוסטרליה (3:35.27 דקות) וגרמניה (3:35.88 דקות), מדליית כסף במשחה שליחים 4x100 מטר חופשי בתוצאה של 3:13.86 דקות, אחרי אוסטרליה שקבעה שיא עולם חדש של 3:13.67 דקות ולפני ברזיל (3:17.40 דקות) ומדליית ארד במשחה ל-100 מטר חופשי בתוצאה של 48.73 שניות, אחרי שיאן העולם הטרי פיטר ואן דן הוחנבאנד (48.30 שניות) ואלכסנדר פופוב (48.69 שניות). פיטר ואן דן הוחנבאנד קבע בשלב חצי הגמר שיא עולם חדש של 47.84 שניות.
ביוגרפיה > 2004

באולימפיאדת אתונה (2004) זכה הול במדליית זהב ובמדליית ארד. מדליית זהב במשחה ל-50 מטר חופשי בתוצאה של 21.93 שניות, לפני דויה דרגניה מקרואטיה (21.94 שניות) ורולנד סקומן מדרום אפריקה (22.02 שניות) ובכך הגן על תוארו ומדליית ארד במשחה שליחים 4x100 מטר לאחר ששחה בשלב המוקדמות.
ביוגרפיה > 2008

במבחנים האמריקאים לאולימפיאדת בייג'ינג (2008) שנערכו באומהה, נברסקה הוא סיים במקום רביעי במשחה ל-50 מטר חופשי בתוצאה של 21.91 שניות ולא נכלל במשלחת האמריקאית למשחקים האולימפיים.
הערות שוליים

↑  Olympics Site Closed | Olympics at Sports-Reference.com, www.sports-reference.com (אורכב 03.08.2009 בארכיון Wayback Machine)
תרבות ארצות הברית

תרבות ארצות הברית (מכונה גם התרבות האמריקאית) היא תרבות מגוונת, המאגדת בתוכה מגוון של קבוצות אתניות, מסורות וערכים. במרוצת מאתיים וחמישים השנים מאז כינון ארצות הברית כמדינה עצמאית, עברה התרבות האמריקאית התפתחות מואצת והפכה מערב-רב של תרבויות מהגרים לתרבות עצמאית בעלת מאפיינים ייחודיים מובהקים. תרבות זו מזוהה עם רוב תושבי ארצות הברית ומכונה mainstream American culture ("הזרם הכללי של התרבות האמריקאית"). עם זאת, אחת מתכונותיה הבולטות של ארצות הברית היא אופייה הרב-תרבותי, המאפשר למהגרים ולצאצאיהם לשמר מאפיינים תרבותיים ייחודיים. לתרבות האמריקאית השפעה מרחיקת לכת בכל העולם.
היסטוריה

התרבות האמריקאית התהוותה בראשיתה ממסורותיהם של המהגרים האירופאים, ובעיקר של המתיישבים האנגלים וההולנדים. עם זאת, גם לאורחות החיים הגרמניים, האיריים והסקוטיים נודעה השפעה על התרבות האמריקאית, כמו גם למסורות אינדיאניות ולמאפיינים תרבותיים של העבדים ממערב אפריקה. התרחבותה של ארצות הברית מערבה במהלך המאה ה-19 הידקה את קשריה עם התרבות המקסיקנית, וההגירות ההמוניות מדרום וממזרח אירופה בסוף המאה ה-19 והמאה ה-20 תרמו מרכיבים חדשים לתרבות האמריקאית. גם גלי ההגירה מאסיה ומאמריקה הלטינית השפיעו רבות על תרבות ארצות הברית.
ספרות

עד אמצע המאה ה-19 עיצבו סופרים כמו נתניאל הות'ורן, אדגר אלן פו והנרי דייוויד תורו את הספרות האמריקאית. במחצית השנייה של מאה זו היו הסופר מארק טוויין והמשורר וולט ויטמן דמויות המפתח. באותן שנים חיברה גם אמילי דיקנסון את שיריה, אך היא הפכה למשוררת חשובה רק לאחר מותה ב-1886.
11 אמריקאים זכו בפרס נובל לספרות. ארנסט המינגוויי, חתן פרס נובל לספרות בשנת 1954, נחשב לאחד הסופרים המשפיעים ביותר במאה ה-20. בין היצירות הספרותיות האמריקאיות הקאנוניות ביותר ניתן למנות את מובי דיק מאת הרמן מלוויל, הרפתקאותיו של האקלברי פין מאת מארק טוויין ואת גטסבי הגדול מאת פרנסיס סקוט פיצג'רלד.
אמנות

באמנות החזותית הייתה האסכולה הנטורליסטית "אסכולת נהר הדסון" התנועה המרכזית במאה ה-19. בתחילת המאה ה-20 חל מפנה משמעותי באמנות החזותית בארצות הברית. נקודת הציון של מפנה זה הייתה תערוכת האמנות המודרנית "Armory Show", שהוצגה בניו-יורק בשנת 1913 ועוררה סערה בקרב הציבור האמריקאי. במחצית הראשונה של המאה ה-20 התנסו אמנים כמו ג'ורג'יה אוקיף ומרסדן הרטלי בסגנונות שונים והטביעו את חותמם על האמנות האמריקאית. במחצית השנייה של המאה התפתחו בארצות הברית תנועות אמנותיות חשובות כגון האקספרסיוניזם המופשט, עליה נמנים האמנים ג'קסון פולוק ווילם דה קונינג, ואמנות הפופ ארט, המזוהה בעיקר עם אנדי וורהול ורוי ליכטנשטיין. בארצות הברית פעלו גם אדריכלים בעלי חשיבות רבה, כמו פרנק לויד רייט, פיליפ ג'ונסון ופרנק גרי.
הכוריאוגרפיות איזדורה דאנקן ומרתה גרהם היו דמויות מרכזיות במחול המודרני בארצות הברית, ונודעה להן השפעה רבה על התחום בעולם כולו. בתחום הבלט הקלאסי היו ג'ורג' בלנשין וג'רום רובינס דמויות מרכזיות.
האמרגן פי. טי. ברנום, שבשנת 1841 החל להפעיל מרכז בידור במנהטן, נמנה עם חלוצי התיאטרון האמריקאי. בסוף המאה ה-19 הפיק הצמד הריגן והרט מספר קומדיות מוזיקליות פופולריות בניו יורק. במאה ה-20 הועלו מחזות הזמר המודרניים בברודוויי, ושיריהם של מלחינים כמו אירווינג ברלין, קול פורטר וסטיבן סונדהיים הפכו ללהיטים ברחבי ארצות הברית. בשנת 1936 זכה המחזאי יוג'ין או'ניל בפרס נובל לספרות. מחזאים ידועים אמריקאים אחרים הם זוכי פרס הפוליצר טנסי ויליאמס, אדוארד אלבי ואוגוסט וילסון.
אף כי לא זכה להכרה במרוצת חייו, המלחין צ'ארלס אייבס, שפעל בראשית המאה ה-20, נחשב לאחד המלחינים הקלאסיים האמריקאים הראשונים. מלחינים חשובים אחרים כמו הנרי קוול וג'ון קייג' תרמו רבות לדמותה של המוזיקה הקלאסית בארצות הברית. המלחינים האמריקאים אהרן קופלנד וג'ורג' גרשווין שילבו מוזיקה קלאסית עם ז'אנרים אחרים וזכו אף הם להכרה בינלאומית.
פילוסופיה

התנועה הפילוסופית האמריקאית הראשונה הייתה האסכולה הטרנסצנדנטלית, שהובילו ראלף וולדו אמרסון והנרי דייוויד תורו. לאחר מלחמת האזרחים פיתחו צ'ארלס פירס, ויליאם ג'יימס וג'ון דיואי את התורה הפרגמטיסטית. במהלך המאה העשרים נודעה לפילוסופיה האנליטית השפעה רבה על הפילוסופיה האמריקאית. אסכולה זו, שמקורה באירופה, פותחה בארצות הברית על ידי הוגים כמו וילארד ואן אורמאן קוויין וריצ'רד רורטי.
אופנה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ארצות הברית נחשבת לאחת המדינות המובילות בתחום האופנה.
האופנה האמריקאית היא אקלקטית מכיוון שקלטה לתוכה מהגרים רבים.
בארצות הברית נמצאות חברות אופנה רבות כמו קלווין קליין, j. crew, נייקי ואחרות.
ניו יורק וקליפורניה הן מרכזה של תעשיית האופנה בארצות הברית.
המטבח האמריקאי

מכיוון שארצות הברית קלטה לתוכה מהגרים רבים ממגוון רב של עמים ותרבויות, אין פלא שהמטבח האמריקאי אף הוא מגוון מאוד וקשה להגדרה. מחד גיסא, המטבח האמריקאי הוא סינתזה של מטבחים שונים מרחבי העולם. מאידך גיסא, המטבח האמריקאי ייצא בעצמו מגוון רב של מאכלים, והוא מוכר ופופולרי כיום בעולם לא פחות מהמטבח הסיני, הצרפתי או ההודי.
המטבח האמריקאי דומה מבחינת מרכיביו למטבחיהן של מדינות מערביות אחרות. חיטה היא הדגן הנפוץ ביותר במטבח זה, ומרכיבים אופייניים אחרים הם תרנגולי הודו, בשר אייל פרדי לבן-זנב, תפוחי אדמה, בטטות, קישואים, וסירופ מייפל - מאכלים מקומיים שהיוו חלק מהמטבח הילידי ואומצו על ידי המתיישבים מאירופה. מאכלים נוספים המזוהים כאמריקאים הם בשר החזיר והבקר המבושלים מעל ברביקיו, עוגות סרטן, חטיף תפוחי אדמה ועוגיות שבבי שוקולד (או בשמן הנפוץ יותר: עוגיות שוקולד צ'יפס). במדינות הדרום ובקרב האוכלוסייה האפרו-אמריקאית נפוץ מטבח האוכל נשמה (Soul food), שפותח על ידי האפריקאים בתקופת העבדות. מאכלים אופייניים אחרים של ארצות הברית, כגון פאי תפוחים, עוף מטוגן, פיצה, המבורגר ונקניקיות, מבוססים למעשה על מאכלים שהביאו איתן קבוצות מהגרים שונות. טוגנים (שמקורם בצרפת), מאכלים מקסיקניים כמו בוריטו וטאקו, והפסטה האיטלקית נצרכים בכמויות גדולות בארצות הברית. ככלל, מעדיפים האמריקאים קפה על פני תה. צריכת מזון מהיר ומשקאות מוגזים גבוהה במיוחד בארצות הברית וגורמת לתופעה של השמנת יתר.
ספורט

מאז שלהי המאה ה-19 נחשב הבייסבול לענף הספורט הלאומי בארצות הברית, אם כי על פי כמה אמות מידה, נחשב הפוטבול לענף האמריקאי הפופולרי ביותר.
 כדורסל והוקי קרח אף הם ענפים פופולריים מאוד בארצות הברית. ענף הכדורגל, שנחשב לענף הספורט הפופולרי ביותר בעולם, זוכה לפופולריות נמוכה יחסית בארצות הברית. עם זאת, בשנים האחרונות מתרחבת תפוצתו של ענף זה בקרב הקהלים הצעירים. גם ענף הטניס זוכה לאהדה בארצות הברית.
באשר לענפי ספורט שאינם קבוצתיים, אגרוף ומרוצי סוסים היו בעבר הענפים הפופולריים והנצפים ביותר. כיום תפסו את מקומם הגולף ומרוצי המכוניות, ובייחוד מרוצי נאסקאר (NASCAR).
בעוד שמרבית ענפי הספורט המרכזיים מקורם באירופה, כמה ענפי ספורט הומצאו בארצות הברית. משחק הכדורסל, למשל, הומצא על ידי ד"ר ג'יימס נייסמית' ב-1891 במסצ'וסטס. משחק הלקרוס, הפופולרי בארצות הברית, פותח על ידי מקומיים. הסקייטבורד והסנובורד פותחו אף הם בארצות הברית במאה העשרים, כפיתוח של גלישת הגלים, עיסוק ספורטיבי שמקורו בהוואי, אשר זכה לפופולריות גם בארצות הברית.
היקף אירועי הספורט בארצות הברית הוא גבוה מאוד בהשוואה למדינות אחרות בעולם. אירועי כדורסל ופוטבול בבתי ספר תיכוניים, ובמיוחד במכללות, זוכים לפופולריות רבה מאוד ויש בכוחם למשוך קהל עצום לאצטדיונים. קבוצות פוטבול בולטות בבתי ספר תיכוניים מחזיקות לעיתים באצטדיונים עם למעלה מעשרת אלפים מושבים. אליפות הכדורסל של המכללות, שנערכת בחודש מרץ וידועה בכינוי "השגעון של מרץ" (March Madness), היא אחד האירועים החשובים בלוח השנה של הספורט האמריקאי ומשחקיה משודרים ברשתות הטלוויזיה הארציות. ענף הספורט הוא מקור הכנסה משמעותי עבור מוסדות הלימוד הנחשבים בארצות הברית. כתוצאה מכך, הדרישות האקדמיות מתלמידים ספורטאים נמוכות לעיתים קרובות מהדרישות מיתר התלמידים, אם כי גם התלמידים הספורטאים נדרשים לעמוד בתנאי סף מינימליים.
שמונה אולימפיאדות נערכו בארצות הברית, ארבע של קיץ וארבע של חורף. נכון ל-2004 זכו נציגי ארצות הברית ב-2,191 מדליות באולימפיאדות הקיץ, יותר מכל מדינה אחרת, ו-216 מדליות באולימפיאדות החורף, מספר שרק נורווגיה הצליחה להתחרות בו.
 ספורטאים אמריקאים רבים זכו להכרה עולמית, וחלקם נחשבים לטובים בתחומם בכל הזמנים. שחקן הבייסבול בייב רות', המתאגרף מוחמד עלי, הכדורסלן מייקל ג'ורדן, שחקן הגולף טייגר וודס ומחליק הסקייטבורד טוני הוק, הם רק כמה מהספורטאים האמריקאים החשובים ביותר.
התרבות הפופולרית > קולנוע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הקולנוע האמריקאי הוא בין המפותחים והמצליחים ביותר בעולם, והיקף תעשיית הסרטים בו עצום: הוליווד מפיקה כיום כ-300 סרטים בשנה. אף כי לא כל הסרטים האמריקאים מופקים בהוליווד, הפך המחוז המפורסם בלוס אנג'לס לשם נרדף לתעשיית הקולנוע המקומית. לקולנוע האמריקאי נודעת השפעה עצומה ברחבי העולם.
התרבות הפופולרית > טלוויזיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הטלוויזיה היא אחד מאמצעי התקשורת העיקריים בארצות הברית. מקלטי טלוויזיה קיימים כיום ב-99% לפחות מהבתים בארצות הברית, ובמרבית הבתים קיים יותר ממקלט טלוויזיה אחד. שידורי הטלוויזיה האמריקאית מנוהלים על ידי חברות מסחריות, ומעולם לא פעל בארצות הברית ערוץ ציבורי. אף על פי כן, פועלת בארצות הברית רשת של תחנות לא מסחריות בשם PBS, הממומנת על ידי תרומות.
תחנות הטלוויזיה העיקריות בארצות הברית, כמו גם תחנות הרדיו, פועלות במסגרת חברות גלובליות האחראיות על קביעת לוח השידורים המוצג בתחנות מקומיות בבעלות עצמאית. חמש הרשתות הגדולות ביותר בארצות הברית הן NBC (בבעלות תאגיד NBC Universal),‏ ABC (בבעלות חברת וולט דיסני), CBS (בבעלות תאגיד CBS), FOX (בבעלות תאגיד חדשות) ו-The CW (בבעלות משותפת של תאגיד CBS וחברת טיים וורנר). בנוסף לרשתות אלו קיימים ערוצי כבלים ולוויין.
התרבות הפופולרית > מוזיקה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תעשיית המוזיקה האמריקאית כוללת מגוון רב של סגנונות ומשקפת את אוכלוסייתה המגוונת של ארצות הברית. רוק אנד רול, בלוז, קאנטרי, רית'ם אנד בלוז, ג'אז, מוזיקת פופ, טכנו, והיפ הופ הם כמה מהז'אנרים המוזיקליים האמריקאיים הפופולריים ביותר, שזכו להצלחה בינלאומית. תעשיית המוזיקה בארצות הברית היא הגדולה בעולם, ונודעת לה השפעה עצומה על הזירה המוזיקלית העולמית.
התרבות הפופולרית > ייצוא

מותגים ומונחים שמקורים בארצות הברית הפכו למקדמי מכירות למוצרים אמריקאיים רבים אשר הופצו בעבר ומופצים כיום ברחבי העולם.
ארצות הברית מייצאת כיום כמות עצומה של תוכני בידור לשאר העולם, במיוחד סדרות טלוויזיה, סרטי קולנוע ומוזיקה. תוכני תרבות אמריקאים רבים מופקים כיום תוך מחשבה על קהלי יעד נרחבים בכל העולם.
במדינות רבות בעולם מתקיימים כיום למעשה שתי תרבויות: התרבות המקומית והתרבות הגלובלית/הפופולרית-אמריקאית. משום כך רבים רואים בדומיננטיות של התרבות האמריקאית איום ממשי לזהות התרבותית המקומית הייחודית.
ביקורת

השפעת התרבות האמריקנית על שאר העולם מכונה "אמריקניזציה", והיא מזוהה לעיתים קרובות עם תהליכי הגלובליזציה ומעוררת בקרב ציבורים שונים ביקורת חריפה. מתנגדי האמריקניזציה מוחים על החלשותן של התרבויות המקומיות ברחבי העולם כתוצאה מהדומיננטיות של התרבות האמריקאית ורואים בהתפשטותה המהירה ביטוי לאימפריאליזם תרבותי. נוסף לכך, רבים מבקרים את התרבות האמריקאית עצמה, ורואים בה תרבות שטחית, ממוסחרת וצעירה מדי. המצדדים באמריקניזציה ובתרבות האמריקאית טוענים מצדם שהיא מקדמת את ערכי החופש ואת האחריות האישית.
לקריאה נוספת

טריסטראם פוטר קופין, Folklore in America tales, songs, superstitions, proverbs, riddles, games, folk drama and folk festivals, Anchor Books, 1966. (באנגלית)
פיטר סווירסקי, Ars Americana, Ars Politica : Partisan Expression in Contemporary American Literature and Culture., McGill-Queen's University Press, 2014, ISBN 978-0-7735-8059-6. (באנגלית)
הערות שוליים

↑  Professional Football Widens Its Lead Over Baseball as Nation's Favorite Sport, מאת David K. Krane,‏ 30 באוקטובר 2002
↑  All-Time Medal Standings, 1896-2004, האתר infoplease
↑  All-Time Medal Standings, 1924-2006, האתר infoplease
| --- | --- |
בקרת זהויות :  NLI: 987007565986005171  LCCN: sh85140527 
הר ראשמור - גילוף עצום באבן של ארבעה מנשיאי ארצות הברית
פאי התפוחים נחשב על ידי רבים לאחד מהמאכלים המובהקים של המטבח האמריקאי
פוטבול הוא ענף הספורט הפופולרי ביותר בארצות הברית
הפוני הקטן שלי (סדרת אנימציה, 1986)

| --- | --- |

 סוגה:  פנטזיה, הרפתקאות
 יוצרים:  הסברו 
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  65 
 הפקה
 חברת הפקה:  Sunbow Entertainment 
 שידור
 רשת שידור:  סינדיקציית שידור 
 רשת שידור בישראל:  הערוץ הראשון
 תקופת שידור מקורית:  15 בספטמבר 1986 – 25 בספטמבר 1987 
 קישורים חיצוניים
 דף התוכנית ב-IMDb
 
הפוני הקטן שלי (באנגלית: My Little Pony) היא סדרת אנימציה אמריקאית שהופקה על ידי Sunbow Productions ו־Marvel Productions והונפשה על ידי אולפני טואי אנימציה.
הסדרה נוצרה במטרה לקדם את קו הצעצועים הפוני הקטן שלי של הסברו.
הסדרה עלתה לראשונה לשידור ב-15 בספטמבר 1986, קרוב לשלושה חודשים לאחר הקרנת הבכורה של הסרט "הפוני הקטן שלי: הסרט", והפרק האחרון של הסדרה שודר ב-25 בספטמבר 1987.
הסדרה כללה שתי עונות ו-65 פרקים בסך הכל.
בישראל הסדרה שודרה במקור בערוץ 1 בשנות התשעים המוקדמות.
תקציר העלילה

הסדרה מתמקדת בהרפתקאותיהם של סוסי הפוני הקטנים מעמק החלומות אשר חיים בארץ מיסטית מלאה ביצורים קסומים. לכל הדמויות הראשיות יכולות ואישיות ייחודיות.
לעיתים רבות סוסי הפוני נאלצים להילחם בנבלים שונים הכוללים מכשפות, טרולים, גובלינים וחיות אחרות אשר מעוניינים בהשמדתם או בשיעבודם של סוסי הפוני הקטנים.
הדמויות הראשיות

פיירפליי - פוני פגסוס נועז והרפתקן.
דמדומים - פוני חד קרן עם יכולות קסומות.
אפלג'ק - פוני אשר אוהב במיוחד תפוחים.
גלורי - פוני חד קרן.
ספייק - תינוק דרקון המשמש כבן לוויה לסוסי הפוני.
מייגן וויליאמס - ילדה אנושית אדיבה ואמיצה המסייעת לעיתים קרובות לסוסי הפוני.
ראו גם

הפוני הקטן שלי: חברות היא קסם - סדרת אנימציה ששודרה במקור בין השנים 2010 ל-2019